Kampa Multecîyan a Şehîd Rûstem Cûdîyî (Mexmûr) de roniştoxan pê çalakîyêka rayraşîyayîşî tecrîdê vera Rayberê Şarê Kurdî Abdullah Ocalanî şermezar kerd. Çalakîye de fotografê Ocalanî û pankarta bi nuşteyê 'Bê serek cuye nêbena' ameyî akerdene.
Dima girseyî verê Merkezê Kultur û Hunerî de eşkerayîye daye. Endama Koordînasyonê Meclîsê Îştarî Fadîle Tok eşkerayîye wende û vat: ''Armancê çalakîye şiknayîşê tecrîdî yo. Ma sey şarê kurdî rayberîya merdimîye kenê.''
Toke dima da zanayene ke heta ke tecrîdê vera Ocalanî biqedo ê do çalakîyanê xo dewam bikerê.
